                       3.pielikums
“Tehniskā specifikācija un pretendenta tehniskais piedāvājums”
LU atklāta konkursa “Reklāmas izvietošanas
pakalpojumi” (id. Nr.LU 2023/65) nolikumam


Tehniskās specifikācijas sagatavošanas datums: 12.12.2023.

TEHNISKĀ SPECIFIKĀCIJA UN PRETENDENTA TEHNISKAIS PIEDĀVĀJUMS
1. Studentu uzņemšanas kampaņas mediju aktivitāšu stratēģisko vadlīniju piedāvājums 2024./ 2025. studiju gadam.
Vispārējs apraksts:
Studentu uzņemšanas kampaņā ik gadu LU noslēdz līgumus ar vairāk kā 3000 topošajiem studentiem, par mērķi izvirzot vismaz 4000 jaunu studentu piesaisti. LU ir klasiska tipa zinātnes universitāte ar 5  fakultātēm un 7 reģionālājām filiāles (detalizētāki apraksti un studiju programmas atrodamas portālā lu.lv). Uzņemšana bakalaura studiju programmām notiek centralizēti portālā latvija.lv, savukārt maģistra studijām atsevišķi lu.lv. Pieteikšanās datumi tiks precizēti, taču provizoriski jūnija beigas līdz jūlija vidus, un ar iespējamu papilduzņemšanu jūlijā otrajā pusē un augustā.
Mērķauditorijas apraksts:
Bakalaura programmu primārā mērķauditorija ir jaunieši vecumā no 17 līdz 22 gadiem. Sekundāra auditorija ir jauniešu vecāki – iedzīvotāji vecumā no 40 līdz 60 gadiem ar vismaz vienu bērnu ģimenē vecumā no 17 līdz 22 gadiem. Būtiska mērķauditorija ir arī vidusskolu skolotāji.
Maģistrantūras programmu primārā auditorija ir bakalaura programmu noslēdzošo kursu studenti, kā arī cilvēki, kuri jau ieguvuši vismaz vienu augstāko izglītību. Abi apraksti atbilstoši vecuma kategorijai 23 līdz 45 gadiem.
Potenciālie studenti, kas vēlas papildu izglītību vai pārkvalificēties,  līdz ar to tā viņiem būtu otrās, trešās utt.studijas. Šajā auditorijā tiek iekļauti individuālie interesenti, kā arī uzņēmēji un pašvaldības, kas ir ieinteresēti savu darbinieku apmācībās un kvalifikācijas celšanā.
Kampaņas budžeta sadales principi:
Kopējais mediju budžets uzņemšanas kampaņai 2024./2025. gadā, iekļaujot atlīdzību aģentūrai, ir 42 000 EUR + PVN.
TV kampaņai izmantojamais budžets, iekļaujot atlīdzību aģentūrai, ir 10 000 – 20 000 EUR + PVN robežās; vides reklāmai – 3 000 – 7 000 EUR + PVN robežās, radio reklāmai 1 000 – 6 000 EUR + PVN robežās, prese (reģionālā + visLatvijas) 1 000 – 4 000 EUR, interneta reklāmai ne mazāks kā 9 000 EUR + PVN. 
Kampaņas mārketinga mērķis: 
Pieteikumi studijām LU ar norādītu 1. prioritāti.
Pieejamie materiāli:
Materiāli tiks izveidoti, pamatojoties uz apstiprinātu reklāmas plānu ar iepirkuma konkursa uzvarētāju. Izstrādājamie materiāli: audio reklāma (līdz 30 sek), video/animēta reklāma (10-30 sek), jpg/gif/html baneri.

2. Tēla kampaņas 
Vispārējs apraksts: 
Universitātes tēlu, reputāciju un atpazīstamību veicināšanas reklāmas aktivitātes visa gada garumā.
Mērķauditorijas apraksts:
Sabiedrība kopumā. Atsevišķi var izdalīt – jaunieši, vecāki, skolotāji, uzņēmēji, valsts iestādes
Kampaņas budžeta sadales principi:
24 000 EUR + PVN
TV kampaņai izmantojamais budžets, iekļaujot atlīdzību aģentūrai, ir 2 000 -5 000 EUR + PVN robežās; vides reklāmai 2 000-5 000 EUR + PVN robežās, radio reklāmai 2 000 - 4 000 EUR + PVN robežās, prese (reģionālā + visLatvijas) 2000-3 000 EUR, interneta reklāmai ne mazāks kā 5 000- 9 000 EUR + PVN. 
Kampaņas mārketinga mērķis: 
Veicināt LU tēlu, reputāciju un atpazīstamību, ikgadējā Kantar novērtējumā LU iegūt augstāku vietu kā iepriekšējā gadā.
Pieejamie materiāli: 
Materiāli tiks izveidoti, pamatojoties uz apstiprinātu reklāmas plānu ar iepirkuma konkursa uzvarētāju. Izstrādājamie materiāli: audio reklāma (līdz 30 sek), video/animēta reklāma (10-30 sek), jpg/gif/html baneri.



3. Ārzemju studentu piesaistes kampaņas mediju aktivitāšu stratēģisko vadlīniju piedāvājums 2024. gadam.
Vispārējs apraksts:
Latvijas Universitāte ik gadu uzņem arī ārzemju studentus, kas uz studiju periodu dodas studēt uz Latviju. Studijas notiek angļu valodā. Fakultātēm ir atsevišķas studiju programmas, kurās tiek uzņemti ārzemju studenti (gan bakalaura, gan maģistra līmenī), taču ne visas. Pilns studiju programmu piedāvājums ārzemju studentiem aplūkojams šeit: https://www.lu.lv/en/admission/study-programmes/
Primārā potenciālo studentu auditorija ir sekojošās valstīs: Vjetnama, Gruzija, Azerbaidžāna.
Uzņemšana ārzemju studentiem ir atšķirīga – tie sazinās pa tiešo ar universitāti un iestāšanos kārto individuāli. Pamata pieteikšanās studijām ārzemju studentiem tiek atvērta janvārī un noslēdzas jūnijā.
Mērķauditorijas apraksts:
Primārā mērķauditorija ir studiju vecuma jaunieši ārvalstīs – gan no minētajām valstīm, kas uzskaitītas augstāk, gan arī citām, neminētām Eiropas valstīm (piem., Vācija, Skandināvijas valstis). Būtiska mērķauditorija ir citu Baltijas valstu jaunieši.
Kampaņu laiks:
Septembris - maijs
Kampaņas budžeta sadales principi:
Kopējais mediju budžets uzņemšanas kampaņai ārzemju studentiem 2024./2025. studiju gadā, iekļaujot atlīdzību aģentūrai, ir 25 000 EUR + PVN.
Kampaņas mārketinga mērķis: 
Ārzemju studentu pieteikumi studijām LU.
Pieejamie materiāli:
Materiāli tiks izveidoti, pamatojoties uz apstiprinātu reklāmas plānu ar iepirkuma konkursa uzvarētāju. Izstrādājamie materiāli: animēta reklāmas (10-30 sek. gari video materiāli, kā arī pieejama informatīvs video angļu valodā 30 sekunžu garumā), jpg/gif/html baneri.

4. Studiju festivāla “L’ Universs”  mediju aktivitāšu stratēģisko vadlīniju piedāvājums 2024./ 2025. studiju gadam kampaņa vidusskolēnu piesaistei.
Vispārējs apraksts:
Iespaidīgākais studiju festivāls L-Universs skolēniem, viņu vecākiem, skolotājiem! Latvijas Universitāte (LU) divu dienu garumā piedāvā ikvienam interesentam izzināt studiju iespējas, iepazīt LU Akadēmisko centru un iejusties studentu lomā, piedaloties dažādās aktivitātēs. 
Festivāls ļauj izjūst  un atklāt LU studiju daudzveidību – dabaszinātnēs, sociālajās zinātnēs, humanitārajās zinātnēs un mākslā, kā arī medicīnas un veselības zinātnēs!  
Mērķauditorijas apraksts:
Galvenā auditorija ir 10.-12. klases skolēni, kuriem jāizlemj par tālākajam studijām, tas ir 15-19 gadu veci jaunieši ar vidusskolās, tehnikuma vai koledžas izglītību. 
Sekundāra auditorija ir jauniešu vecāki – iedzīvotāji vecumā no 40 līdz 60 gadiem ar vismaz vienu bērnu ģimenē vecumā no 17 līdz 22 gadiem. 
Būtiska mērķauditorija ir arī vidusskolu skolotāji, kuriem ir paredzētas atsevišķas aktivitātes.
Kampaņas budžeta sadales principi:
Kopējais mediju budžets studiju festivāla rudens pasākuma 2024./2025. m.g., iekļaujot atlīdzību aģentūrai, ir 7 000 EUR + PVN.
Vides reklāmai – 1 000 – 2 500 EUR + PVN robežās, radio reklāmai 2 000 – 3 000 EUR + PVN robežās, prese (reģionālā + visLatvijas) 1 000 – 1 500 EUR, interneta reklāmai ne mazāks kā 2 000 – 3 000 EUR + PVN. 
Kampaņas mārketinga mērķis: 
Vimaz 5 000 vidusskolēnu festivāla apmeklējums abās dienās.
Pieejamie materiāli:
Materiāli tiks izveidoti, pamatojoties uz apstiprinātu reklāmas plānu ar iepirkuma konkursa uzvarētāju. Izstrādājamie materiāli: audio reklāma (līdz 30 sek), video/animēta reklāma (10-30 sek), jpg/gif/html baneri.





Vispārēji, uz visām stratēģiskajām vadlīnijām, attiecināmi nosacījumi
Mediju aktivitāšu stratēģisko vadlīniju piedāvājumā sagaidām ieteikumus mediju izvēlei, aktivitāšu laika un mediju budžeta izlietojuma plānam, rekomendācijas efektivitātes mērīšanas parametriem (angl. abreviaūra – KPI (key performance indicator)), to mērīšanas veidam, instrumentiem, regularitātei, izmaksām (ja tādas paredzamas) un piedāvājuma pamatojumu. Gadījumā, ja efektivitātes mērīšanai paredzētas izmaksas, tad tās jāparedz mediju budžetā kā kampaņas sastāvdaļa, taču priekšroka tiktu dota mērījumiem un metodēm, kas nerada atsevišķas papildu izmaksu pozīcijas. Vēlams arī piedāvāt mērķauditorijas, uz kurām pretendents rekomendē plānot katru mediju veidu un pamatojumu, kādēļ šāda pieeja tiek rekomendēta. Nepieciešams sagatavot arī provizoriskā kampaņas laika un mediju budžeta izlietojuma plāna piedāvājumu.
Pretendentam jāņem vērā, ka pēc iepirkuma līguma noslēgšanas, sastādot jau konkrētus mediju plānus un mediju stratēģiju, Pasūtītājs patur tiesības norādīt uz vēlamajām korekcijām iesniegtajās stratēģiskajās vadlīnijās. Pasūtītājs var atteikties no iepriekš minēto četru kampaņu reklāmu izvietošanas pakalpojumiem, kā arī pasūtīt pakalpojumu par citām, tehniskajā specifikācijā neminētām, kampaņām. Pasūtītājs Iepirkuma līguma izpildes laikā var pasūtīt pakalpojumu tādā apjomā un kvalitātē, kāds tam ir nepieciešams
Aģentūras veidotajai reklāmas kampaņas atskaitei ir jāsatur visa pieejamā informācija par kampaņas rezultātiem, atkarībā no reklāmas veida (piemēram, digitālās reklāmas atskaitē katra katram izvietotajam banerim jānorāda reklāmas apmaksas veids, kopējās izmaksas, plānotie skatījumi, reālie skatījumi, reālie klikšķi, CTR%, CPT (Eur), CPC (Eur) un kopējās izpildes procentuāls aprēķins.). Atskaitē jāiekļauj vizuāli uzskates materiāli (piemēram, drukāto izdevumu gadījumā viena eksemplāra oriģināls vai kopija, digitālās reklāmas gadījumā ekrānšāviņš, savukārt vides reklāmas gadījumā fotogrāfija vismaz 10% no kopējā izvietojuma). Reklāmas kampaņas atskaitē jāiekļauj aģentūras vērtējums (aprakstošā formā) par sasniegtajiem rezultātiem, tai skaitā rekomendācijas efektivitātes paaugstināšanai līdzīgu kampaņu realizēšanai turpmāk.
*Līguma darbības laikā Pasūtītājs var pieteikt reklāmas darbus mediju kanālos, kas nav iekļauti tehniskajā specifikācijā, kopumā 15 % no līguma summas, pretendents piedāvā ne sliktāku cenu piedāvājumu kā oficiālā medija izcenojumu attiecīgajā laika posmā. 
Pretendenta apliecinājums: 
[bookmark: _Hlk157158899]apliecinām, ka izpildīsim Pakalpojumus atbilstoši visām Nolikuma 3.pielikumā “Tehniskā specifikācija un pretendenta tehniskais piedāvājums” noteiktajām Pasūtītāja prasībām.


Pretendents (pretendenta pilnvarotā persona) (ja dokuments tiek parakstīts ar drošu elektronisko parakstu vai EIS sistēmas parakstu, to attiecīgi norāda):
_________________________                _______________        _________________                   	 /vārds, uzvārds/ 		               /amats/                            /paraksts/   	 
____________________ 2024. gada ___.________________
            /vieta/  	

